**Jakab 4, 1-5**

3,18: Akik békességet teremtenek, békességben vetnek, hogy az igazság gyümölcsét arassák.

[1](http://abibliamindenkie.hu/uj/JAS/4/#1) Honnan vannak viszályok [háborúságok] és harcok [veszekedések] közöttetek? Nem a tagjaitokban dúló [csatázó] önző kívánságok [vágyak] okozzák ezeket? [2](http://abibliamindenkie.hu/uj/JAS/4/#2) Kívántok valamit, és nem kapjátok meg, öltök és irigykedtek, de nem tudtok célt érni, harcoltok és viszálykodtok [háborúskodtok], de nem kapjátok meg, mert nem kéritek. [3](http://abibliamindenkie.hu/uj/JAS/4/#3) Vagy ha kéritek is, nem kapjátok meg, mert rosszul kéritek: csupán élvezeteitekre [kívánságaitokra/vágyaitokra] akarjátok azt eltékozolni. [4](http://abibliamindenkie.hu/uj/JAS/4/#4) Paráznák, nem tudjátok-e, hogy a világgal való barátság ellenségeskedés Istennel? Ha tehát valaki a világgal barátságot köt, ellenségévé válik Istennek. [5](http://abibliamindenkie.hu/uj/JAS/4/#5) Vagy azt gondoljátok, hogy az Írás ok nélkül mondja: „Irigységre kívánkozik a szellem, amely bennünk lakozik”? („Féltékenyen őrzi (Isten) a szellemet, amelynek ő adott bennünk otthont”?)

**1. A háború(ságo)k eredete és megszüntetésének módja**

* Békesség (Jakab 3,18) ↔ háború (Jakab 4,1-2)
* Belső békesség → békességet teremt magán kívül ↔ Belső háborúság → háborút szül magán kívül
* Önző vágyak csatáznak bennünk (énközpontúság, birtoklásvágy) → a háborúság gondolatban a másik ellen irányul (irigység, féltékenység) → a gondolatokból szavak lesznek (veszekedések, viták, szócsaták) [a másik félben ugyanilyen reakció] → a szavakból tettek lesznek (gyilkosság, háború)
* Az elérhetetlen vágy: az önző kívánság tárgyát sosem tudjuk megszerezni, elérni („nem kapjátok meg” és „nem tudjátok megszerezni”). Mindenki ugyanazt akarja ↔ nem mindenki (leginkább: senki sem) tudja megszerezni → nincs happy end.
* Krisztus testében a harmónia úgy érhető el, hogy mindenki azt csinálja, amit Isten feladatul ad neki (nem a másikét, nem a másikéra vágyik) & mindenki a másik javát nézi.
* Mimetikus versengés: az emberek mások vágyait veszik át, azt akarják, amit a másik, ami a másiké (irigység, önző vágyak). Ez versengéshez, majd erőszakhoz vezet. A konfliktusokat nem a különbségek, hanem a – vágyak terén meglévő – azonosságok okozzák.

A vágyakozásnak nem kell szükségképpen irigységhez, majd erőszakhoz (gondolati vagy tényleges) vezetniük, hanem pozitív utánzássá, Krisztus követésévé kell válniuk.

* Megoldás: óember helyett újember. Efézus 4,22: Vessétek le a régi élet szerint való óembert, aki csalárd és gonosz kívánságok miatt megromlott; 23 újuljatok meg lelketekben és elmétekben, 24 öltsétek fel az új embert, aki Isten tetszése szerint valóságos igazságban és szentségben teremtetett. (Galata 5,20: Akik pedig a Krisztuséi, a testet megfeszítették indulataival és kívánságaival együtt. & 3,27: Mert akik Krisztusba keresztelkedtetek meg, Krisztust öltöztétek fel.)
* Vallásos óember: versengés, irigység tárgya lesz más, DE nem változik meg az alapvető működési mechanizmusunk (ugyanúgy az óember, az önző vágyak irányítanak bennünket).

Csak egy réteg szent máz a rothadó hústesten (vö. Máté 23, 27: „fehérre meszelt sír”).

Elérendő javak: ismeret, „bölcsesség”, gyülekezeti rang, szolgálat, kisajátítható igazságmorzsák.

A lényeg, hogy az én egóm kerekedhessen felül a másokén: versengés és irigység a békesség, együttműködés, azaz a szeretet helyett.

* Lásd még: 2Móz 20, 17; Jakab 1,14; 3,14; 1János 2,16; Titusz 3,3; Róma 7,14-8,10; Efézus 4,22-24; Galata 5,17-20, 24; Kolossé 3,9-10; 1Péter 2,11
* Vizsgáljuk meg gondolataink, szándékaink, szavaink motivációját a Szent Szellem által: saját önző vágyaink vagy Isten (és az Isteni szeretet) a forrás?

**2. Mit ne kérjünk? Hogyan ne kérjük?**

* János 14,13: „és amit csak kértek majd az én nevemben, megteszem, hogy dicsőíttessék az Atya a Fiúban.” & 16, 24: „Eddig nem kértetek semmit az én nevemben: kérjetek és megkapjátok, hogy örömötök teljes legyen.”
* Máté 7,11: Ha tehát ti gonosz létetekre tudtok jó ajándékokat adni gyermekeiteknek, mennyivel inkább ad jót a ti mennyei Atyátok azoknak, akik kérnek tőle?
* Az óember vágyaiból származó kérések az óembert erősítik (a vágyainkra akarjuk tékozolni az abból fakadó kéréseket).
* Miért kérek? Az óember vágyainak kielégítése miatt?
* Kritérium: jó ajándék (nem a mi szemünkben jó, hanem az Isteni nézőpontból) & Krisztus nevében
* Krisztus akaratának megfelelően, Krisztust valóban (nem csak szóban) képviselve kérek? Krisztus is azt kérne? WWJA (Mit kérne Jézus?).
* Ha ezek a feltételek teljesülnek, a kérés is teljesül → merjünk kérni (Lukács 15,31).

**3. A világ bennünk**

* Krisztusban vagyunk & Krisztus bennünk van ǁ a világban vagyunk & a világ bennünk van (óember)
* Nem szolgálhatunk két úrnak (Máté 6,24: Senki sem szolgálhat két úrnak, mert vagy az egyiket fogja gyűlölni, a másikat pedig szeretni, vagy az egyikhez ragaszkodik majd, a másikat pedig megveti.)
* Paráznaság: csak egyhez lehetünk hűségesek. Isten ↔ ego (óember)
* Bennünk van még az óember, DE barátságot kötünk-e vele – az óemberhez ragaszkodunk vagy Istenhez?

**4. Mire gondolt a szerző? (5. vers)**

* Mindkét – egymással ellentétes – értelmezés lehet helyes (illik a kontextusba & máshol is szerepel a Bibliában). Első értelmezés (Irigységre kívánkozik): első 2 versre utal ↔ második értelmezés: 4. versre
* Nem tudjuk, hol ír az Írás. 1, Ismeretlen apokrif 2, Több szakasz egybeolvasztása (1Mózes 4,7; 6,3; *6,5; 8,21*; Zsoltárok 37,1; 73,3; 119,20; *Példabeszédek 21,10*; *Énekek Éneke 8,6*

1János 2,16: Mert mindaz, ami a világban van, a test kívánsága, a szem kívánsága és a vagyonnal való kérkedés, nem az Atyától, hanem a világtól van.

Titusz 3,3: Mert valamikor mi is esztelenek, engedetlenek, tévelygők voltunk, különféle kívánságok és élvezetek rabjai, gonoszságban és irigységben élők, egymástól gyűlöltek és egymást gyűlölők.

Jakab 3,14: Ha pedig keserű irigység és viszálykodás (rivalizálás; versengés) van a szívetekben, ne vétkezzetek az igazság ellen azzal, hogy bölcsességetekkel kérkedtek.

Jakab 1,14: Mert mindenki saját kívánságától vonzva és csalogatva esik kísértésbe. 15 Azután a kívánság megfoganva bűnt szül, a bűn pedig kiteljesedve halált nemz.

Róma 8,5: Mert akik test szerint élnek, a test dolgaira törekszenek, akik pedig Szellem szerint, a Szellem dolgaira. 6 A test törekvése halál, a Szellem törekvése pedig élet és békesség, 7 minthogy a test törekvése ellenségeskedés Istennel, mert Isten törvényének nem engedelmeskedik, és nem is tud engedelmeskedni. 8 Akik pedig test szerint élnek, nem lehetnek kedvesek Isten előtt.

Galata 5,17: Mert a test a szellem ellen törekedik, a szellem pedig a test ellen: ezek pedig egymással ellenkeznek, hogy ne azokat cselekedjétek, amiket akartok.

2Mózes 20,17: Ne kívánd meg felebarátod házát! Ne kívánd meg felebarátod feleségét, se szolgáját és szolgálóját, ökrét és szamarát, semmit se, a mi felebarátodé.

1Péter 2,11: Szeretteim, kérlek titeket, mint jövevényeket és idegeneket: tartózkodjatok a testi vágyaktól, amelyek a lélek ellen harcolnak.

Kolossé 3,9-10: Ne hazudjatok egymásnak, mert levetkőztétek a régi embert cselekedeteivel együtt, 10 és felöltöztétek az új embert, aki Teremtőjének képmására állandóan megújul, hogy egyre jobban megismerje őt.